b'\n_START_ARTICLE_\nScuderia Subalpina\n_START_PARAGRAPH_\nScuderia Subalpina je nekdanje italijansko dirka\xc5\xa1ko mo\xc5\xa1tvo, ki je nastopalo na dirkah za Veliko nagrado med sezonama 1934 in 1935. V tem kratkem \xc4\x8dasu so nastopili kar na petinsedemdesetih dirkah, na katerih so dosegli dve zmagi in \xc5\xa1e osem uvrstitev na stopni\xc4\x8dke. Edini zmago sta dosegla Luigi Castelbarco na dirki Eifelrennen in Giuseppe Farina na dirki Velika nagrada Masaryka, oba v razredu Voiturette, z dirkalnikom Maserati 4CM in v sezoni 1934. Na dirkah najvi\xc5\xa1jega tipa je Farina dosegel tretjo mesto na dirki za Veliko nagrado Bielle v isti sezni, v sezoni 1935 pa je Philippe Etan\xc3\xa7elin dosegel tretje mesto na dirki za Veliko nagrado Tunisa z dirkalnikom Maserati 6C-34, Farina drugo mesto na dirki za Veliko nagrado Bergama in ponovno tretje mesto na dirki za Veliko nagrado Bielle, oboje \xc5\xa1e vedno z dirkalnikom 4CM, Goffredo Zehender pa je z dirkalnikom 6C-34 dosegel tretje mesto na dirki navi\xc5\xa1jega tipa Grandes \xc3\x89preuves za Veliko nagrado Francije.'